text: Да заключим любовта (или няколко думи за раздялата и разстоянието във връзките) – Институт за личностна и организационна ефективност
  Поради причини, независещи от нас, човекът, когото обичам и с когото живея, отива в дълга командировка и ще живее в друг град. Ще се виждаме само през почивните дни и това ще продължи половин година. Идният месец той ще отива на новото място да търси жилище под наем, а след това ще ни останат само тези редки срещи. Новите хора в неговия живот и голямото време, което той ще прекарва с тях, ме карат да си задавам някои въпроси – наистина ли е вярна поговорката "Далече от очите – далече от сърцето"? Възможно ли е да съхраним отношенията си при това положение или е нужно да преглътна трудно чувствата си и да преживея дългото щастливо време, прекарано с него и да продължа напред сама? Объркана съм и не знам какво да очаквам от връзката ни.
  1. Сериозните отношения не могат да увехнат при срещи веднъж седмично.
  2. Сериозните отношения не могат да загинат, ако през останалите 6 дни двамата срещат други хора. Напротив: контрастът в отношенията усилва привличането в двойката.
  3. Вашата паника може да се обясни с това, че Вие се страхувате не толкова от раздялата, а от нещо друго във Вашите отношения и безсъзнателно Ви се иска да "опаковате" това безпокойство в идеята за раздялата. Добре е да си отговорите на въпроса коя е причината за това безпокойство и да се опитате да я отстраните. Ако Вашата връзка е основана на доверие, близост и интимност, то нямате никаква причина за притеснение.
  4. Може би изпитвате страх, че ще се съревновавате по някакъв начин с новите хора в живота на любимия – тази емоция говори за неувереност в самите Ви отношения.
  Извод: Не мислете за формата на отношенията Ви, това само Ви обърква и Ви отклонява от същността на отношенията. А същността на нещата при Вас е в това дали отношенията Ви имат бъдеще, дали в тях има още живот. Над това и поработете, вместо да възприемате раздялата като катастрофа и да се паникьосвате. Вместо това направете нещо полезно за любимия. Помогнете му с преместването в новия град, опаковайте вещите му, мислете и говорете за новия му живот там, поддържайте го емоционално. Накратко – бъдете конструктивни в ситуацията. Много от психичните проблеми се решават чрез действия. Така че направете нещо!